b'\n_START_ARTICLE_\nNetikrasis kompromisas\n_START_PARAGRAPH_\nNetikrasis kompromisas yra logikos klaida. Ji daroma manant, kad jei X ir Y yra dvi prie\xc5\xa1ingos alternatyvos, tai teisingasis variantas turi b\xc5\xabti Z \xe2\x80\x93 ka\xc5\xbekoks vidurkis tarp j\xc5\xb3. Netikrasis kompromisas taip pat priskiriamas ir argumentacijos klaidoms, kadangi da\xc5\xbenai naudojamas retorikoje._NEWLINE_Tai yra klaida, kadangi joks teiginys negali b\xc5\xabti teisingas vien d\xc4\x97l to, kad jis ka\xc5\xbekuria subjektyvia ar objektyvia prasme yra \xe2\x80\x9evidurkis\xe2\x80\x9c tarp kit\xc5\xb3 teigini\xc5\xb3. Tokiu b\xc5\xabd\xc5\xb3 galima \xe2\x80\x9e\xc4\xafrodyti\xe2\x80\x9c bet kokio teiginio teisingum\xc4\x85, kadangi visada rasime u\xc5\xbe j\xc4\xaf radikalesn\xc4\xaf ir u\xc5\xbe j\xc4\xaf \xc5\xa1velnesn\xc4\xaf, tuo b\xc5\xabdu padarydami j\xc4\xaf \xe2\x80\x9evidurkiu\xe2\x80\x9c._NEWLINE_Klaidingas kompromisas priklauso viduriniosios \xc5\xbeem\xc4\x97s argumentacijos klaid\xc5\xb3 grupei. \xc5\xa0ios grup\xc4\x97s klaidos daromos tuomet, kai teising\xc4\x85 variant\xc4\x85 tikimasi rasti ar \xc4\xafrodyti ka\xc5\xbekuriuo b\xc5\xabdu manipuliuojant jau esamais variantais.'